ทอดลูกหมา 3 ปีครึ่งแล้วแต่ ยังมีอาการเจ็บนม และเวลาบีบออกมา จะมีน้ำเหลืองออกมาปนสีใสบางครั้งคล้ำออกเป็นสีดำรวมถึง สีขาวเหมือนน้ำนม จึงอยากปรึกษาคุณว่า แบบนี้จะเป็นอะไรหรือเปล่าคะ แต่จะเจ็บนมมากช่วงก่อนมีประจำเดือน
สวัสดีค่ะ การวินิจฉัยที่เป็นไปได้-ฝีเต้านม ในผู้หญิงทั่วไปที่ไม่ได้ให้นมบุตร การติดเชื้อมีหลายสาเหตุ ได้แก่ ความผิดปกติของท่อน้ำนม ท่อน้ำนมอักเสบเรื้อรัง ซึ่งอาจเกี่ยวข้องกับการสูบบุหรี่ แต่พบได้น้อยกว่าผู้หญิงที่ให้นมบุตร-ก้อนเนื้อในท่อน้ำนม หรือการเปลี่ยนแปลงของถุงน้ำที่เต้านม-มะเร็งเต้านม อาจมีสารคัดหลั่งที่ผิดปกติจากเต้านม ร่วมกับคลำก้อนได้แนะนำพบแพทย์ทั่วไปหรือศัลยแพทย์ด้านเต้านมเพื่อตรวจเพิ่มเติมทันทีนะคะ เพราะการมีน้ำเหลืองไหลจากหัวนมนั้นผิดปกติค่ะ หากคลอดบุตรมา 3 ปีครึ่งแล้ว ไม่ควรมีน้ำนมแล้วค่ะ แพทย์อาจต้องตรวจร่างกาย และทำอัลตราซาวน์เต้านมหรือทำแมมโมแกรมดูลักษณะเต้านมเพิ่มเติมว่ามีก้อนที่น่าสงสัยหรือมีการติดเชื้อที่เต้านมหรือไม่ หากมีการติดเชื้อจำเป็นต้องได้รับยาฆ่าเชื้อค่ะการดูแลตัวเองเบื้องต้น ไม่ไปบีบหรือคลำเต้านมหรือบีบให้น้ำเหลืองออกมาเองบ่อยๆ ไม่เอายาอะไรไปทา ระมัดระวังการเกิดอุบัติเหตุที่บริเวณเต้านม คอยตรวจเต้านมเองประจำทุกเดือนเพื่อดูว่ามีการเปลี่ยนแปลงที่ผิดปกติหรือมีก้อนคลำได้ใหม่ๆหรือไม่